钦定古今图书集成/明伦汇编/官常典/第164卷 > 不羹
## 钦定古今图书集成/明伦汇编/官常典/第164卷 > 不羹

《景王》十四年“冬十二月，楚子城不羹。”

按《春秋》不书。按《左传昭公十一年》：“冬十二月，楚子
城陈蔡，不羹。”

〈注〉襄城县东南有不羹城，定陵西北有不羹亭。羹旧音“郎”，《汉书·地理志》作“更”字。

按《路史》：皋陶有子三人，长伯翳，次仲甄，次封偃，为偃
姓。伯翳封费，生大廉若木恩成。大廉事夏后启，为鸟
俗氏。后有孟亏、仲衍，孟亏能帅翳者作土于萧。仲衍
臣商太戊，其裔胥戎轩内郦山氏生仲潏，仲潏生处
父，处父健步，是为蜚廉，生革暨季胜。革五世曰非子，
孝王封之秦谷，使复嬴氏。五世襄公勤于平王，锡之
岐、丰，以为侯王功。秦仲既国襄，而复录其少子康，使
有夏阳为梁伯。秦溘之。其食于运者为运氏。寻衙、汪
良、菟裘、不羹、灌东、东闾、修鱼、㯉里、密如、高陵，附庸氏
也。